Talið er að um 15 - 18.000 manns hafi notið menningarviðburða í Reykholti árið 2009 . Þar fyrir utan komu mun fleiri til að skoða Snorralaug og aðrar fornleifar , njóta útveru eða þeirrar funda - og gistiaðstöðu sem Fosshótel Reykholt og Snorrastofa hafa upp á að bjóða . Að sögn Bergs Þorgeirssonar forstöðumanns Snorrastofu framkvæmdi Rannsóknir og ráðgjöf ferðaþjónustunnar könnun árið 2008 um fjölda ferðamanna sem sóttu heim staðinn . Samkvæmt henni er áætlað að það ár hafi um 115 þúsund gestir komið í Reykholt í allt að 140 þúsund heimsóknum . “ Þar af voru um 65 þúsund Íslendingar í nálægt 90 þúsund heimsóknum og um 50 þúsund erlendir ferðamenn . Þar við bætast síðan heimsóknir sóknarbarna og annarra nágranna Reykhyltinga . Þetta þýðir um eða yfir 30% aukningu í fjölda gesta frá árinu 2005 miðað við fyrri kannanir RRF fyrir Snorrastofu , ” segir Bergur . Í skýrsunni segir að Íslendingar hafi staðið fyrir um 65% af heimsóknum ferðamanna í Reykholt árið 2008 , en það hlutfall var 80% árið 2005 . Búast megi við að eftir 3 - 5 ár verði útlendingar fleiri en Íslendingar sem Reykholt heimsæki . Bergur bætir því við að það sé tilfinning starfsfólks Snorrastofu að heimsóknum ferðafólks hafi fjölgað á síðasta ári en ekki fór fram sambærileg rannsókn á fjölda gesta það ár .